《沈集自钱塘归作此示之》
明代·张羽

钱塘昔所游，形胜此邦最。尚想凤凰山，飞翔落天外。

胸吞沧溟宽，江水渺如带。海门岂天设，屹立两峰对。

汐潮类臣妾，朝暮屡进退。群峰□明湖，浸淫百川会。

不意玉女盆，居然堕阛阓。崔嵬白塔寺，零落□宋内。

荒阶与断础，龙凤纷破碎。昔闻亳社屋，厌镇信可怪。

岂徒鞭荆尸，戮辱极狼狈。妖僧固可醢，国家岂无罪。

雷师秉炎火，楚荡意颇快。至今遗民过，涕泣行且拜。

尔游何草草，吊古须我辈。落日望东南，临风发长慨。

作者简介：张羽（1333－1385）元末明初文人。字来仪，更字附凤，号静居，浔阳（今江西九江）人，后移居吴兴（今浙江湖州），与高启、杨基、徐贲称为“吴中四杰”，又与高启、王行、徐贲等十人，人称“北郭十才子”，亦为明初十才子之一。官至太常丞，山水宗法米氏父子，诗作笔力雄放俊逸。张羽好著述，文辞精洁典雅，诗咏深思冶炼，朴实含华。书法纤婉有异趣，仿佛谢庄月赋。隶书效法韩择木、楷书临摹王羲之曹娥碑，虽未精极，却能离俗而入于雅。画山水法米氏父子及高克恭，笔力苍秀，品在方从义上。